ΓΡΑΠΤΗ ΕΡΩΤΗΣΗ P-0507/03

υποβολή: Emilia Mller (PPE-DE) προς την Επιτροπή

(18 Φεβρουαρίου 2003)

Θέμα: Εισαγωγή σε ευρωπαϊκό επίπεδο μιας καινοτόμου φέρουσας εγκατάστασης για πασσάλους στην άκρη των οδών

Για την ασφάλεια στην οδική κυκλοφορία είναι απαραίτητο ένα καλό σύστημα πασσάλων, διότι προσφέρει στους οδηγούς, κυρίως το βράδυ, βοήθεια ως προς τον προσανατολισμό. Για τους οδηγούς των

οχημάτων που δεν γνωρίζουν το δρόμο, είναι οι εν λόγω πάσσαλοι κατεύθυνσης μια απαραίτητη βοήθεια για να μπορούν να οδηγούν με ασφάλεια. Μια πρόσφατη νέου είδους φέρουσα εγκατάσταση για πασσάλους, καθιστά δυνατό να μειωθεί το ύψος των συμβατικών πασσάλων κατά το ήμισυ και να γίνει αντίστοιχα και η σχετική εγκατάστασή τους στους φορείς. Η φέρουσα εγκατάσταση αυτή καθεαυτή δεν τοποθετείται άμεσα στην άκρη του δρόμου — όπως συνέβαινε μέχρι σήμερα σε συνηθισμένες φέρουσες εγκαταστάσεις — αλλά σε απόσταση από το δρόμο στον εξωτερικό χώρο. Το μπράτσο στο οποίο τοποθετείται η πινακίδα φθάνει μέχρι το σημείο όπου ευρίσκονται σήμερα τοποθετημένες οι πινακίδες κατεύθυνσης. Η κατασκευή από χάλυβα ή συνθετική ύλη έχει ως αποτέλεσμα μεγάλα πλεονεκτήματα από πλευράς ασφάλειας — κυρίως για μοτοσικλετιστές και μειώνει γενικώς τον κίνδυνο τραυματισμού και ατυχήματος στην οδική κυκλοφορία. Επιπλέον οι εργασίες καθαρισμού και θερισμού του εξωτερικού χώρου δεν εμποδίζονται πλέον από το νέο σύστημα. Για τις κοινότητες, τις περιφέρειες και άλλους φορείς κατασκευής οδών προκύπτουν τοιουτοτρόπως σημαντικές δυνατότητες εξοικονόμησης πόρων στις εργασίες και στις άλλες δαπάνες.

Έχονταςπόψη τα ανωτέρω θα επιθυμούσα ναποβάλω τις κάτωθι ερωτήσεις:

- Προβλέπεται μια περαιτέρω εναρμόνιση στον τομέα κατασκευής οδών και τις συγκοινωνίες το επόμενο χρονικό διάστημα·

- Καταβάλλεται προσπάθεια για προσαρμογή του εξοπλισμού των οδών στα κράτη μέλη της ΕΕ·

- Μπορούν οι προαναφερθέντες πάσσαλοι να χρησιμοποιηθούν σε ευρωπαϊκό επίπεδο·

Απάντηση της κας de Palacio εξ ονόματος της Επιτροπής

(14 Μαρτίου 2003)

Η Επιτροπή επιβεβαιώνει ότι τους επόμενους μήνες θα προτείνει οδηγία για τον καθορισμό των ελάχιστων απαιτήσεων για τη διαχείριση της ασφάλειας των οδικώνποδομών στα κράτη μέλη. Στην πρόταση αυτή θα περιέχεται συγκεκριμένα η απαίτηση εντοπισμού και εξάλειψης των επικίνδυνων σημείων καθώς και η διενέργεια ελέγχων ασφάλειας των οδών του διευρωπαϊκού δικτύου.

Οι οριοδείκτες με αντανακλαστήρες έχουν ήδη τοποθετηθεί κατά μήκος πολλών οδών σε διάφορες χώρες. Έχουν θετικό αποτέλεσμα για την καθοδήγηση των οχημάτων, είναι δε ιδιαίτερα αποτελεσματικά για την νυχτερινή κυκλοφορία ήπό συνθήκες περιορισμένης ορατότητας, επειδή οριοθετούν τη ζώνη κυκλοφορίας και επισημαίνουν τη χάραξη της οδού.

Αυτοί οι οριοδείκτες με αντανακλαστήρες εμπίπτουν στο πεδίο εφαρμογής της οδηγίας 89/106/ΕΟΚ(1), η καλούμενη οδηγία για τα δομικά προϊόντα. Πρέπει να αποτελέσουν αντικείμενο εναρμονισμένων προτύπων που θα δημοσιευθούν από την Ευρωπαϊκή Επιτροπή Τυποποίησης (CEN), όπου θα ορίζονται, σε ευρωπαϊκό επίπεδο, οι προϋποθέσεις και οι τεχνικές απαιτήσεις που θα πρέπει να πληρούνται για να λαμβάνουν τη σήμανση CE. Έτσι, θα είναι δυνατή η ελεύθερη κυκλοφορία και πώλησή τους σε όλες τις αγορές των κρατών μελών.

Ωστόσο, η απόφαση για τον εξοπλισμό των οδών με αυτούς του οριοδείκτες με αντανακλαστήρες αποτελεί ευθύνη των κρατών μελών ή των διαχειριστών τηςποδομής. Στο σημερινό στάδιο δεν θα ήταν δικαιολογημένη η γενίκευση της χρήσης αυτών των εξοπλισμών.

(1) Οδηγία 89/106/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών, ΕΕ L 40 της 11.2.1989.